钦定古今图书集成/明伦汇编/官常典/第453卷 > 王平
## 钦定古今图书集成/明伦汇编/官常典/第453卷 > 王平

按《蜀志》本传：“平字子均，巴西宕渠人也。本养外家何
氏，后复姓王。随杜濩朴胡诣洛阳，假校尉，从曹公征

能用，大败于街亭，众尽星散，惟平所领千人，鸣鼓自
持。魏将张郃疑其伏兵，不往偪也。于是平徐徐收合”
诸营遗迸，率将士而还。丞相亮既诛马谡及将军张
休、李盛，夺将军黄袭等兵，平，特见崇显，加拜参军，统
五部，兼当营事。进位讨寇将军，封亭侯。九年，亮围祁
山，平别守南围。魏大将军司马宣王攻亮，张郃攻平，
平坚守不动，郃不能克。十二年，亮卒于武功，军退还。
魏延作乱，一战而败，平之功也。迁后典军、安汉将军，
副车骑将军吴壹住汉中，又领汉中太守。十五年，进
封安汉侯，代壹督汉中。延熙元年，大将军蒋琬住沔
阳，平更为前护军，署琬府事。六年，琬还住涪，拜平前
监军、镇北大将军，统汉中。七年春，魏大将军曹爽率
步骑十馀万向汉川，前锋已在骆谷。时汉中守兵不
满三万，诸将大惊。或曰：“今力不足以拒敌，听当固守
汉、乐二城，遇贼今入，比尔间涪军足得救关。”平曰：“不
然。汉中去涪垂千里，贼若得关，便为祸也。今宜先遣
刘护军、杜参军据兴势，平为后拒。若贼分向黄金，平
率千人下自临之，比尔间涪军行至此，计之上也。惟
护军刘敏与平意同，即便施行。”涪诸军及大将军费
袆自成都相继而至，魏军退还，如平本策。是时邓艾
在东，马忠在南，平在北境，咸著名迹。平生长戎旅，手
不能书，而所识不过十字，而口授作书，皆有意理。使
人读《史》《汉》诸记传，听之备知其大义，往往论说不失
其指。遵履法度，言不戏谑，从朝至夕，端坐彻日，𢛯无
武将之体，然性狡侵，疑为人自轻，以此为“损焉。”十一
年卒。子训嗣。初平同郡汉昌句扶，忠勇宽厚，数有战
功，功名爵位亚平，官至左将军，封宕渠侯。